Na temelju članka 60. Zakona o ustanovama i članka 43. Statuta Javne ustanove Pula Film Festival, Pula Film Festival (u daljnjem tekstu: Organizator) objavljuje sljedeći

JAVNI POZIV

za prikupljanje ponuda za zakup kućica za obavljanje ugostiteljske djelatnosti i djelatnosti trgovine tijekom održavanja manifestacije „Prosinac u Puli“

**I. Opće odredbe**

Predmet javnog poziva je davanje u zakup montažnih drvenih kućica na lokaciji Giardini i trgu Portarata u okviru održavanja manifestacije „Prosinac u Puli“ u periodu od 28. studenog do 31. prosinca 2020. godine. Ponude se podnose na: Javna ustanova Pula Film Festival s naznakom „Za Čarobnu šumu i Portaratu 2020. – ne otvaraj“ poštom na adresu Uspon na Kaštel 2, 52100 Pula ili osobno u tajništvo, zaključno s 9. studenim 2020. u 12:00 sati, bez obzira na način dostave ponude. Otvaranje ponuda održat će se 9. studenog 2020. u 13:00 sati u prostorima JU Pula Film Festival. Ponuditelji će biti obaviješteni o rezultatima poziva najkasnije do 15. studenog 2020. Nepotpune i nepravovremene ponude neće se razmatrati. Organizator zadržava pravo poništenja postupka bez navođenja razloga poništenja.

**II. Predmet zakupa i iznos zakupnine**

Predmet zakupa i iznos zakupnine određuje se kako slijedi:

 I. Dvanaest (12) drvenih kućica dimenzije 2 m x 2 m

- iznos zakupnine za obavljanje ugostiteljske djelatnosti: 4.000,00 kn

- iznos zakupnine za trgovinsku djelatnost: 2.000,00 kn

II. Tri (3) drvene kućice dimenzije 3 m x 2 m

- iznos zakupnine za obavljanje ugostiteljske djelatnosti: 5.500,00 kn

III. Dvije (2) drvene kućice dimenzije 3 m x 4 m

* Iznos zakupnine za obavljanje ugostiteljske djelatnosti: 7.000,00 kn

IV. Dvije (2) drvene kućice heksagon

* Iznos zakupnine za obavljanje ugostiteljske djelatnosti: 6.500,00 kn

Navedene cijene zakupa uvećavanju se za iznos PDV-a.

Način i uvjeti obavljanja djelatnosti trgovine propisani su odredbama Zakona o trgovini i njegovim provedbenim propisima od kojih ističemo Pravilnik o minimalnim tehničkim i drugim uvjetima, a koji se posebice odnose na prodaju robe izvan prodavaonica. Način i uvjeti obavljanja ugostiteljske djelatnosti propisani su odredbama Zakona o ugostiteljskoj djelatnosti, za obavljanje djelatnosti izvan ugostiteljskog objekta.

Za slučaj štete na kućici Zakupoprimac će kod uplate zakupa uplatiti i polog u visini od 1.000,00 kuna.

Organizator će isti iznos uredno vratiti Zakupoprimcu kod prekida ugovorne obveze, a u slučaju nepostojanja potrebe za naknadom zbog slučajeva iz prethodnog stavka.

Ukoliko iznos pologa nije dovoljan za pokrivanje vrijednosti oštećenja, Zakupoprimac se obvezuje nadoknaditi razliku.

**III. Pravo sudjelovanja**

Pravo sudjelovanja na Javnom pozivu imaju pravne i fizičke osobe s registriranom djelatnošću koje nemaju dospjela nepodmirena dugovanja prema Gradu Puli, po bilo kojoj osnovi. Ponuditelj može podnijeti dvije ponude, a ostvariti pravo zakupa samo jedne kućice, s napomenom da za svaku kućicu mora podnijeti posebnu ponudu.

**IV. Izbor ponuda**

Organizator će nakon isteka roka zaprimanja ponuda pristupiti ocjeni valjanih ponuda cijeneći prije svega prikladnost proizvoda koji se nude, kreativnost ponude te sadržajnu vezanost za božićno – novogodišnja događanja i dosadašnje iskustvo u izlaganju na sajmovima. Organizator zadržava pravo odbijanja prijave prošlogodišnjim zakupcima koji nisu poštivali pravila određena javnim pozivom i ugovorom, te koji su se oglušili na više od dvije opomene od strane Organizatora. Prilikom odabira bodovati će se: dosadašnje iskustvo sa Zakupcima, raznovrsnost ponude, predložena cijena proizvoda, upotreba sirovina lokalnog podrijetla, domaća proizvodnja, ekološka osviještenost i maštovitost ponude.

Organizator će odluku o izboru Zakupaca objaviti na stranici Prosinac u Puli www.prosinacupuli.hr najkasnije do 15. studenog 2020. Do istog datuma, Organizator je dužan obavijestiti i pojedinog ponuditelja – Zakupca, te mu ustupiti grafički prikaz rasporeda kućica.

Protiv odluke o odabiru Zakupca može se podnijeti prigovor Organizatoru u roku od tri (3) dana od dana objave Liste s odabranim ponuditeljima na internetskoj stranici Prosinca u Puli www.prosinacupuli.hr. Zakupac je obvezan platiti cjelokupni iznos zakupnine zaključno do 20. studenog 2020.

**V. Sadržaj ponude**

Ponuda mora sadržavati:

- ispunjenu Prijavnicu

- dokaz o registraciji za obavljanje djelatnosti: Izvod iz registra obrtnika, Izvod iz sudskog registra, rješenje o upisu u Upisnik obiteljskih poljoprivrednih gospodarstava, Statut udruge i rješenje Ureda državne uprave za udruge ili Izvod iz registra Udruga, potvrdu Komore za obavljanje određene djelatnosti s Izvodom iz upisnika poreznih obveznika nadležne Porezne uprave;

- potvrdu Upravnog odjela za financije Grada Pule da ponuditelj nema nepodmirenih dospjelih dugovanja prema Gradu (ne stariju od 30 dana od dana objave Javnog poziva)

- fotografiju ponude i dosadašnjeg izlaganja (ukoliko postoji)

Nepravovremene i nepotpune ponude te ponude koje ne udovoljavaju uvjetima iz Javnog poziva neće se razmatrati.

**VI. Radno vrijeme**

Obvezno radno vrijeme je svaki dan od 10:00 do 20:00 sati, uz mogućnost produženja do 00:00, izuzev na dan Božića kada je zatvoreno, dok je 31. prosinca 2020. obvezno radno vrijeme od 10:00 do 14:00, uz mogućnost produženja do 00:00. Zakupci kućica moraju poštivati propisano radno vrijeme. Za nepoštivanje radnog vremena Organizator može jednostrano raskinuti Ugovor o zakupu te zadržava uplaćeni iznos zakupnine. Kućice se, radi kvalitetne pripreme, mogu preuzeti od 26. studenog 2020. U slučaju nepovoljnih vremenskih uvjeta, Zakupac uz prethodnu konzultaciju s organizatorom može zatvoriti prodaju.

**VII. Obveze Organizatora**

Organizator je dužan osigurati korištenje javne površine, bez naknade, montažu i demontažu kućice, njihovo ukrašavanje, električnu energiju (max 7,5 kW), prigodnu glazbu i noćnog zaštitara. U slučaju potrebe, prema uputi stožera civilne zaštite IŽ, Organizator će ugraditi zaštitnu pregradu na mjestu između posluživanja i blagajne. Sve mjere stožera podložne su promjeni sukladno rezultatima situacijske analize i kontinuirane epidemiološke procjene stanja.

Organizator nije dužan davati posebna obrazloženja zbog izbora ponuditelja i pri svemu ne snosi nikakvu odgovornost prema ponuditeljima.

**VIII. Obveze Zakupca**

Zakupci su dužni obavljati djelatnost sukladno pozitivnim zakonskim propisima Republike Hrvatske, poštivati propise o javnom redu i miru, propise o komunalnom redu te obavljati djelatnost u duhu Božićnih i Novogodišnjih blagdana. Zakupci se obvezuju imati prikladne blagdanske cijene svih svojih proizvoda. Zakupci kućica nemaju pravo postavljati dodatne predmete (stolovi, stolice, suncobrani, stalci, grijalice i dr.) bez suglasnosti Organizatora. U slučaju da inspekcijski ili neki drugi nadzor nadležnih tijela utvrdi nepravilnosti u poslovanju zakupnika sajamske kućice Organizator ne snosi nikakvu odgovornost za isto. Zakupac je dužan svakodnevno održavati čistoću sajamske kućice i okolni prostor. Odabrani ponuditelj dužan je kućicu s pripadajućom opremom osloboditi od osoba i stvari nakon proteka vremena zakupa, a najkasnije do 2. siječnja 2021. godine.

Zakupcu je zabranjeno koristiti otvorenu površinu za šankove.

Zakupcu nije dopušteno na vanjskim površinama ispred sajamske kućice postavljati vlastite uređaje i opremu bez prethodne suglasnosti Organizatora.

Zakupcu nije dopušteno korištenje zvučnika za reproduciranje glazbe jer će se glazba reproducirati s jednog mjesta u okviru adventskog programa.

Svaka kućica potrebno je da ima istaknut standardizirani plakat za pridržavanje mjera te upozorenje o zabrani zadržavanja na šanku te samostojeći dispenzer s tekućinom za dezinkeciju ruku.

U cilju provedbe mjera sprječavanja širenja virusa COVID-19 Zakupac je dužan pridržavati se i obavljati djelatnost sukladno preporukama i mjerama Zavoda za javno zdravstvo i Stožera civilne zaštite Republike Hrvatske.

U slučaju pogoršanja epidemiološke situacije Stožer civilne zaštite zadržava pravo izmjene epidemioloških uvjeta.

**IX. Odgovornosti**

Organizator ne snosi odgovornost za obavljanje neregistrirane djelatnosti, neizdavanje računa, te za bilo koje drugo postupanje suprotno pozitivnim zakonskim propisima RH. Zakupcima je strogo zabranjeno na otvorenom prostoru korištenje otvorenog plamena i paljenje vatre, puštati glazbu, te davanje kućica u podzakup ili na korištenje trećim osobama. U slučaju da Zakupac postupa suprotno odredbama ovog Javnog poziva i Ugovora o zakupu kućice, Organizator zadržava pravo jednostranog raskida Ugovora uz zadržavanje uplaćene zakupnine, ako ne postupi po prethodnoj opomeni. Organizator ima pravo na naknadu štete u slučaju oštećenja kućice, a Zakupac gubi pravo na buduće prijave.

U slučaju da širenje koronavirusa COVID-19 sprječava provedbu manifestacije i programa na Giardinima i trgu Portarata, Organizator zadržava pravo jednostranog raskida ugovora, prema sljedećem:

* Obustava programa do 27.11.2020. – Organizator je dužan vratiti cjelokupni iznos zakupnine
* Obustava programa između 28.11. i 15.12.2020. – Organizator je dužan vratiti 50% uplaćene zakupnine
* Obustava programa nakon 15.12.2020. – Organizator zadržava ukupni iznos uplaćene zakupnine.

**X. Detaljne informacije**

Zainteresirani ponuditelji mogu dobiti sve dodatne informacije putem e-mail-a: marina@pulafilmfestival.hr.

Pula, 2. studenog 2020.

 Javna ustanova Pula Film Festival